Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 1 Pv 326/14/2202	Galanta, 12.3.2015
EEČ : 2-17-56-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Galanta
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
Predmetným skutkom obvinený naplnil znaky skutkovej podstaty prečinu ublíženia na zdraví podľa § 158 Trestného zákona,  dňa 16.2.2015 zložil peňažnú sumu vo výške 250 Eur, z toho 50% sumy vo výške 125 Eur je určených na všeobecne prospešné účely pre neziskovú organizáciu s názvom XXXXX, a zvyšných 50% sumy tiež vo výške 125 Eur predstavuje peňažnú  pomoc obetiam trestnej činnosti. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou XXXXX.
obvinený XXXXX vyhlásil, že spáchal skutok spočívajúci na tom skutkovom základe, že dňa 15.4.2014 o 17. 50 hod. v XXXXX po XXXXX ulici smerom k pohostinstvu XXXXX riadil osobné motorové vozidlo značky Volkswagen Polo, EČ: XXXXX, nezvládol riadenie vozidla, dostal šmyk, prešiel do protismeru, narazil do plechového oplotenia, vozidlo sa prevrátilo do potoka, v dôsledku čoho jeho spolujazdkyňa XXXXX utrpela stav po traume hlavy, pohmoždenie tvárovej oblasti na ľavej strane vrátane hornej a dolnej pery s opuchom, odierkami a podliatinami, pohmoždenie prednej strany hrudníka na ľavej strane s podliatinami a odierkami, plošnú odierku v oblasti ľavej kľúčnej kosti, pohmoždenie s odierkami a podliatinami na vnútornej strane ramena a hornej časti predlaktia vľavo, pohmoždenie ľavého lakťového zhybu s opuchom a odierkami, tržnú ranku na chrbte pravej nohy, zlomeninu tela kľúčnej kosti v strednej tretine s posunom na ľavej strane s dobou liečenia 5 až 7 týždňov, pre XXXXX ako vlastníka pohostinstva XXXXX vznikla škoda vo výške 187,27 Eur, obvinený porušil ustanovenie § 3 ods. 2 písm. a) § 16 ods.1 zákona NR SR č. 8/2009 Z. z. o cestnej premávke v platnom znení. 

Odôvodnenie: 
Uznesením povereného príslušníka Okresného dopravného inšpektorátu Okresného riaditeľstva Policajného zboru XXXXX sp. zn. XXXXX zo dňa 21.8.2014 bolo podľa § 206 ods. 1 Tr. por. vznesené obvinenie XXXXX pre prečin ublíženia na zdraví podľa § 158 Trestného zákona na tom skutkovom základe tak, ako je to uvedené vo výrokovej časti tohto uznesenia.

	Skutkový stav bol dostatočne zistený a preukázaný výpoveďou obvineného XXXXX, svedka - poškodeného XXXXX, svedkov XXXXX, XXXXX, XXXXX, XXXXX, záznamom dopravnej nehody, zápisnicou o obhliadke miestnej cestnej dopravnej nehody, znaleckým posudkom znalca z odboru zdravotníctvo. 

Preskúmaním príslušného spisového materiálu som zistil, že v predmetnej veci sa koná o trestnom čine, na ktorý zákon ustanovuje trest odňatia slobody, ktorého horná hranica neprevyšuje hranicu 5 rokov, stanovenú v ustanovení § 220  odsek 1 Trestného poriadku.

	Podľa § 158 Trestného zákona prečinu ublíženia na zdraví sa dopustí ten, kto inému z nedbanlivosti ublíži na zdraví tým, že poruší dôležitú povinnosť vyplývajúcu z jeho zamestnania, povolania, postavenia alebo funkcie alebo uloženú mu podľa zákona, potrestá sa odňatím slobody až na jeden rok.  

Ďalšou podmienkou na rozhodnutie o schválení zmieru je aktivita obvineného smerujúca k náhrade škody spôsobenej prečinom, pričom ustanovenie § 220 ods. 1 písm. b) Trestného poriadku vymedzuje tri možnosti, ktorými môže obvinený riešiť otázku náhrady škody, ktoré sú uvedené alternatívne, žiadna z nich sa neuprednostňuje. Oznámenie dopravnej nehody ako poistnej udalosti príslušnej poisťovni a poskytnutie ďalšej potrebnej súčinnosti obvineným možno považovať za iné opatrenie na náhradu škody tak, ako to vyžaduje ustanovenie § 220 ods. 1 písm. b) Trestného poriadku. Táto podmienka bola splnená dňa 30.4.2014, kedy obvinený nahlásil poistnú udalosť spoločnosti Kooperativa poisťovňa, a.s. 
Obvinený nemá záznam v registri trestov, v evidenčnej karte vodiča nemá záznam o priestupkoch, z miesta bydliska nie je bližšie hodnotený. Obvinený je žiakom 4.A triedy XXXXX XXXXX v XXXXX, zo strany riaditeľa školy je všeobecne hodnotený. 

Obvinený a poškodení XXXXX a XXXXX so schválením zmieru vyslovili súhlas a zároveň uviedli, že zmier uzavreli dobrovoľne. Obvinený slobodne, vážne, zrozumiteľne a určito vyhlásil, že spáchal skutok, za ktorý je stíhaný. Dňa 16.2.2015 zložil peňažnú sumu vo výške 250 Eur, z toho 50% sumy vo výške 125 Eur je určených na všeobecne prospešné účely pre neziskovú organizáciu s názvom XXXXX a zvyšných 50% sumy tiež vo výške 125 Eur predstavuje peňažnú  pomoc obetiam trestnej činnosti.

	Obvinený a poškodení s týmto spôsobom vybavenia veci vyslovili súhlas.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného, na jeho osobné a majetkové pomery som dospel k záveru, že takýto spôsob rozhodnutia je dostačujúci.

	Z uvedeného dôvodu som rozhodol tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť. 

JUDr. Michal Oravec
prokurátor